Nicaragua, 'n land waarvan ek nooit tevore van gehoor het nie, het tot dusver die lekkerste paaie in Sentraal Amerika om op te ry, geen spoedwalle, ordentliike bestuurders en perfekte padoppervlak. Ons eerste stop was Esteli, 'n netjiese Cowboy dorpie in 'n bergagtige omgewing. Die deel van Sentraal Amerika kry sy reen in die somer, en is tans aan die droe kant. Vir die eerste keer in 'n lang tyd sien ons groot komersiele plase, in pleks van die klein een-man landerytjies. In die plateland en klein dorpies is daar geen tekens oor van Nicaragua se grusame burger oorlog wat so 30 jaar gelede plaasgevind het die. Baie mense het in daardie tyd die uit die land gevlug en nie weer terug gekeer nie, daarom het dit die minste bevolkings getalle in Sentraal Amerika. Dit beteken ook dat daar aansienlik minder voertuie op die pad is wat die bestuur hier 'n plesier maak. Dorpe is ook kleiner as die in die ander lande. Selfs die sogenaamde stede soos Matagalpa en Granada, is volgens my mening maar net dorpe. So gepraat van Matagalpa, dis die land se koffie-meca, en die omliggende heuwels is vol koffie plantasies. Die plant is amper 'n klein boompie, so 1-1.5m hoog met donker groen blare en groen tot bloed rooi koffiebone die grote van Tumbels (Daai sjokelade lekkers wat jy by die huis kry) aan die boompie. Rooi is die kleur van die boon as hy ryp is en reg is vir pluk. Hulle word met die hand gepluk, een vir een en in sulke groot 'veevoer' sakke op vragmotors, trekkers en perdekarre vervoer. Ten spyte van hul koloniale en Spaanse oorsprong, is Nicaragua se dorpe nie so indrukwekkend soos die wat ons in Mexico gesien het nie. Nietemin is hulle netjies en 'n 'work-in-progress'. Granada is die mooste van die lot, en ook vol toeriste, wat nie altyd 'n slegte ding is nie, maar dit stoot die verblyf pryse op en maak dat baie locals op toeriste staatmaak vir 'n inkomste, en dus jou nie met rus laat nie, wil altyd iets aan jou verkoop of net sommer plein weg bedel. Ek wens toeriste wil besef dat dit eintlik skade doen om vir bedelaars net geld te gee. Inteendeel het ek geleer dat dit dinge moeilik maak vir toeriste in die toekoms.